

PROJEKTS uz 10.02.2025.

vēlamais datums izskatīšanai domes sēdē: Finanšu komitejā 19.02.2025.

domē: 27.02.2025.

sagatavotājs: Inga Pērkone

ziņotājs: Inga Pērkone

 LĒMUMS

Ādažos, Ādažu novadā

2025. gada 27. februārī **Nr.**«DOKREGNUMURS»

**Par projekta “Bērnu un jauniešu centra izveide Ādažos” pieteikumu**

2025. gada 4. martā uzsāksies biedrības “Jūras Zeme” izsludinātā atklāta konkursa projektu iesniegumu pieņemšanas 2. kārta – Eiropas Lauksaimniecības fonda lauku attīstībai (turpmāk – ELFLA) intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Vietējās ekonomikas stiprināšanas iniciatīvas” un “Kopienu spēcinošas un vietas attīstību sekmējošas iniciatīvas” (COLA19). Projektu iesniegšanas termiņš ir līdz 2025. gada 4. aprīlim. Projektu iesniegumi jāiesniedz Lauku atbalsta dienesta (turpmāk – LAD) Elektroniskās pieteikšanās sistēmā. Rīcībā ELFLA M3.3. “Ciemu un apkaimju pilnveide, kopienu spēcinošās aktivitātes Ādažu pilsētā, Ādažu un Sējas pagastos” (turpmāk – ELFLA M3.3.) pieejamais finansējums 61 642,42 *eiro* apmērā.

Rīcībā ELFLA M3.3. attiecināmās izmaksas:

* jaunu pamatlīdzekļu un programmu nodrošinājuma iegādes un uzstādīšanas izmaksas;
* jaunas būvniecības, būves pārbūves, būves ierīkošanas, būves novietošanas, būves atjaunošanas un būves restaurācijas izmaksas;
* būvmateriālu iegādes izmaksas;
* publiskās ārtelpas atsevišķu labiekārtojuma elementu būvniecības izmaksas;
* mācību izmaksas;
* ar sabiedriskajām attiecībām saistītās izmaksas;
* projekta iesnieguma sagatavošanas izmaksas un vispārējās izmaksas.

Pašvaldības Projektu uzraudzības komisija š.g. 20. janvārī un 17. februārī izskatīja jautājumu par iespējamajiem projektiem biedrības “Jūras Zeme” 2. kārtas konkursā un atbalstīja projekta “Bērnu un jauniešu centra izveide Ādažos” (turpmāk – Projekts) īstenošanu Ādažos, Ādažu novadā. Balstoties uz pašvaldība aicinājumu noskaidrot iedzīvotāju viedokli par Projekta aktualitāti, 17. februārī saņemta Ādažu pilsētas iedzīvotāju padomes vēstule par veiktās aptaujas rezultātiem un atbalstu Projekta īstenošanai (pašvaldībā reģistrēta ar Nr. ĀNP/1-11-1/25/1152). Iedzīvotāju padomes veiktajā aptaujā, kas norisinājās 06.02.2025.-15.02.2025. piedalījās 401 respondents no dažādām vecuma grupām un 98% no viņiem uzskata, ka Ādažos nepieciešams veidot bērnu un jauniešu centru.

Ar mērķi tur ierīkot bērnu un jauniešu centru, pašvaldība 2024. gadā izsoles ceļā iegādājās apbūves tiesību uz ēku Gaujas ielā 25B (ar kadastra apzīmējums: 80440070427001). Tomēr, kamēr nav nokārtotas juridiskās saistības un ēka neatrodas pašvaldības īpašumā, tiek izskatīta iespēja bērnu un jauniešu centru veidot pašvaldībai piederošajā ēkā Pirmā ielā 42A (kadastra apzīmējums: 80440070062001). Bērnu un jauniešu vajadzībām plānots iegādāties centrā nepieciešamos pamatlīdzekļus un inventāru. Plānots izveidot centru, kurā tiks īstenots darbs ar jaunatni, t.sk. piedāvājot bērniem un jauniešiem iespēju lietderīgi izmantot brīvo laiku, nodrošinot iespēju iegūt dzīvei nepieciešamās prasmes, zināšanas un kompetences neformālās izglītības ceļā., kā arī nodrošinot vietu, kur saņemt atbalstu un veicināt bērnu un jauniešu iniciatīvas, radot labvēlīgus apstākļus viņu intelektuālajai un radošajai attīstībai.

Projekta īstenošanas termiņš ir 1 gads pēc LAD lēmuma pieņemšanas.

Projekta kopējās plānotās attiecināmās izmaksas ir 30 000,00 *euro* (tajā skaitā 27 000 *euro* ELFLA, un pašvaldības līdzfinansējums 3 000,00 *euro)*. Projekta apstiprināšanas gadījumā projekta īstenošanai plānots sākotnēji saņemt 20% avansa maksājumu, kas būtu 5 400,00 *euro* un pašvaldības nepieciešamais finansējums būtu 24 600,00 *euro* apmērā, kas iekļaujams Attīstības un projektu nodaļas 2025. gada budžeta tāmē.

Projekts atbilst Ādažu novada Attīstības programmas (2021-2027.) vidējā termiņa prioritātēm:

1. “VTP5: Resursu efektīva izmantošana un attīstība” rīcības virziena “RV5.1: Pašvaldības nekustamo īpašumu attīstība, pašvaldības teritorijas labiekārtošana” uzdevumam “U5.1.2: Izbūvēt jaunas ēkas pašvaldības teritorijā” (pasākumam “Ā5.1.2.4. Bērnu un jauniešu saturīga laika pavadīšanas centra izveide”) un uzdevumam “U5.1.3: Noteikt, kā efektīvāk izmantot pašvaldības ēkas un to apkārtējās teritorijas (atjaunot, pielāgot tās pašvaldības funkciju īstenošanai, nojaukt, pārdot u.tml.)” (pasākumam “Ā5.1.3.9. Pašvaldības iestāžu, struktūrvienību un uzņēmumu telpu pielāgošana personām ar funkcionāliem traucējumiem, kā arī bērniem un jauniešiem”);
2. “VTP8: Pieejama un daudzpusīga izglītība” rīcības virziena “RV8.3: Interešu izglītības īstenošana” uzdevumam “U8.3.1: Attīstīt interešu / neformālo izglītību”
3. “VTP16: Efektīva pašvaldības iestāžu un uzņēmumu darba organizācija” rīcības virziena “RV16.1: Pašvaldības darbības uzlabošana” uzdevumam “U16.1.1: Uzlabot pašvaldības iestāžu, struktūrvienību un uzņēmumu pakalpojumu kvalitāti” (pasākumiem “Ā16.1.1.1. Aktivitāšu īstenošana pašvaldības iestāžu, struktūrvienību un uzņēmumu sniegto pakalpojumu kvalitātes paaugstināšanai” un “Ā16.1.1.3. Pašvaldības iestāžu, struktūrvienību un uzņēmumu materiāltehniskās bāzes paplašināšana”).

Pamatojoties uz Pašvaldību likuma 4. panta pirmās daļas 8. un 11. punktu, Jaunatnes likuma 5. panta otrās daļas 4. punktu, kā arī ņemot vērā Projektu uzraudzības komisijas 20.01.2025. un 17.02.2025. atzinumu, Finanšu komitejas 19.02.2025. atzinumu, Ādažu novada dome

**NOLEMJ:**

1. Atbalstīt projekta “Bērnu un jauniešu centra izveide Ādažos” pieteikuma iesniegšanu biedrības “Jūras zeme” rīcībā ELFLA M3.3. “Ciemu un apkaimju pilnveide, kopienu spēcinošās aktivitātes Ādažu pilsētā, Ādažu un Sējas pagastos” ar kopējo plānoto finansējumu 30 000,00 e*uro* (trīsdesmit tūkstoši e*uro* un 00 centi), tajā skaitā Eiropas Lauksaimniecības fonda lauku attīstībai finansējums 27 000 *euro* (divdesmit septiņi tūkstoši *euro* un 00 centi) un pašvaldības līdzfinansējums 3 000,00 e*uro* (trīs tūkstoši *euro* 00 centi).
2. Uzdot Centrālās pārvaldes Attīstības un projektu nodaļai sagatavot un līdz 2025. gada 4. aprīlim iesniegt Lauku atbalsta dienesta Elektroniskās pieteikšanās sistēmā projekta “Bērnu un jauniešu centra izveide Ādažos” pieteikumu.
3. Projekta apstiprināšanas gadījumā projekta īstenošanai nepieciešamo finansējumu 30000,00 *euro* apmērā paredzēt Attīstības un projektu nodaļas 2025. gada budžeta tāmē no EKK 0904 “Jaunas pamatskolas izveidei Ādažu pilsētā” paredzētajiem budžeta līdzekļiem 2025. gadā.
4. Papildināt Ādažu novada Attīstības programmas (2021.-2027.) Rīcības plāna uzdevuma “U5.1.2: Izbūvēt jaunas ēkas pašvaldības teritorijā” pasākuma “Ā5.1.2.4. Bērnu un jauniešu saturīga laika pavadīšanas centra izveide” iznākuma rādītāju, izsakot to šādā redakcijā: Izveidots bērnu un jauniešu saturīga laika pavadīšanas centrs. Īstenots LEADER finansēts projekts “Bērnu un jauniešu centra izveide Ādažos”.
5. Projekta apstiprināšanas gadījumā uzdot APN organizēt projekta īstenošanu.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, IJN, FIN, IDRV*

Pērkone, 27336847

nga Pērkone,